בס"ד

**למדריך: כמה עובדות קצרות על מחצית השקל**

* אחת לשנה בט"ו באדר גובים את 'מחצית השקל'.
* מחצית השקל משמשת לרכישת צרכי בית המקדש שבאים מהציבור, מכל עם ישראל.
* לדוגמא: הכבשים והפרים לקרבנות הציבור (עולת התמיד, הקרבנות בשבת ראש חודש וחגים), השמן להדלקת המנורה, סממני הקטורת.
* **כך יוצא שכל קרבן וכל עבודה במקדש מגיעים מכל עם ישראל**
* מה שנותר מהשנה שעברה מוחזר לעולי הרגל: מכספים אלו מסדרים את הכבישים המובילים לירושלים, חופרים בארות (או מכינים עמדות חלוקת בקבוקי מים לעולים לרגל...), מסמנים קברים וטומאה בדרך לירושלים וכדומה.
* בתקופת המשכן השתמשו במחצית השקל הראשונה להכנת האדנים של המשכן. האדנים הם יסודות ובסיס המשכן- כך יוצא שהמשכן עומד בזכות **כל** עם ישראל.